คือมีตุ่มใหญ่มากพอตัวตุ่มนึง แข็งๆขึ้นที่ใต้คาง ถ้ากดลงไปจะเจ็บ รู้สึกว่ามีตุ่มแข็งมานานสักพักแล้วแต่ก็ไม่ได้ดูใหญ่มาก ไม่ได้คิดอะไร แต่ช่วงนี้ดูใหญ่ขึ้น ไม่ทราบว่าเป็นอะไร ขอบครับ
สวัสดีค่ะ การวินิจฉัยที่เป็นไปได้-ต่อมน้ำเหลืองโตหลังการอักเสบหรือติดเชื้อบริเวณหู คอ จมูก ดังที่กล่าวมาน้้นเป็นสาเหตุให้ต่อมน้ำเหลืองที่คอโตได้ โดยมักจะมีขนาดเล็ก พอการติดเชื้อหาย ต่อมน้ำเหลืองที่โตจะค่อยๆยุบไปค่ะ-ต่อมน้ำเหลืองโตจากสาเหตุอื่นเช่นมะเร็งต่อมน้ำเหลือง หรือมะเร็งจากบริเวณอื่นๆแล้วลุกลามมาต่อมน้ำเหลือง อันนี้จะโตเรื้อรัง ร่วมกับมีอาการอื่นร่วมด้วย เช่น เบื่ออาหาร น้ำหนักลด คลำได้ก้อนในท้อง และต่อมที่โตนี้จะไม่หายไป ไม่เล็กลง-เป็นก้อนจากสาเหตุอื่นเช่น เนื้องอกไขมัน ต่อมน้ำลายโต ถุงน้ำในต่อมไขมันอุดตัน ฝีหรือรูขุมขนอักเสบที่ผิวหนังหากก้อนใหญ่ขึ้นอย่างรวดเร็ว กดเจ็บ หรือลุกลามไปที่อื่น มีหนองไหลจากก้อน มีไข้ ติดเชื้อไม่สบายบ่อยๆ เลือดออกง่ายหยุดยาก คลำได้ก้อนที่ท้อง ควรไปพบแพทย์การดูแลตัวเองเบื้องต้นไม่ไปกดก้อนบ่อยๆ สังเกตอาการว่าก้อนค่อยๆยุบลงหรือไม่ หรือมีอาการร่วมอื่นๆหรือเปล่าดังกล่าวไป